Walter Anderson

Walter Artur Aleksander Anderson (10. oktoober 1885 Minsk – 23. august 1962 Kiel) oli baltisaksa folklorist. Ta oli Tartu Ülikooli Eesti ja võrdleva rahvaluule õppetooli esimene professor, töötades sellel ametikohal aastatel 1920–1939.

Alates 1920. aastast oli ta Õpetatud Eesti Seltsi liige ning aastail 1928-1929 ka selle president. 1930. aastal sai Andersonist ÕES-i auliige. 1925. aastal oli ta Akadeemilise Rahvaluule Seltsi asutajaliige. Auliikmena kuulus ta ka Ameerika Folkloori Seltsi ja Kreeka Folkloori Seltsi. 1936. aastal võeti Anderson Preisi Teaduste Akadeemia korrespondentliikmeks. Samuti kuulus ta Kuninglikku Gustav Adolfi Akadeemiasse, Soome Kirjanduse Seltsi, Soome-Ugri Seltsi ja Varssavi Teadusseltsi.

1939. aastal emigreerus Anderson Umsiedlung-i käigus Saksamaale ja töötas aastatel 1940–1945 Königsbergi ülikoolis. Pärast Teist maailmasõda õpetas ta Kieli ülikoolis kuni pensionile jäämiseni 1953. aastal, kuid jäi ka hiljem emeriitprofessorina ülikooliga seotuks.

Tunnustus
 1938 Valgetähe III klassi teenetemärk

Isiklikku

Tema isa Nikolai Anderson oli keeleteadlane, vend Wilhelm Anderson oli astrofüüsik ja vend Oskar Anderson oli matemaatik.

Tema vanavanaisa Gustav Emmanuel Stockenberg oli eesti vaimulik.

Viited

Kirjandus
 Eduard Laugaste, "Professor Walter Andersoni tööst Tartus" – Keel ja Kirjandus 1985, nr 10, lk 605–613
 A. R. Cederberg, H. Koppel, J. Kõpp, A. Saareste, P. Treiberg, F. Tuglas, "Anderson, Walter Artur Aleksander" – Eesti biograafiline leksikon, 1926–1929, lk 25-26
Paul Ariste. "Mälestuskilde kahest suurmehest." – Kleio, 1991, nr 4, lk 70. 
Tuglas, Elo 2008 [1996]. Tartu päevik 1928 – 1941. Tallinn: Tänapäev. (Lk. 100–102 toob mõned toredad lood W. Andersonist ja tema vennast, sealhulgas nende külaskäigust Konstantin Ramuli juurde Rutjal.)

Eesti folkloristid
Numismaatikud
Tartu Ülikooli filosoofiateaduskonna professorid
Õpetatud Eesti Seltsi esimehed
Õpetatud Eesti Seltsi auliikmed
Akadeemilise Rahvaluule Seltsi liikmed
Valgetähe III klassi teenetemärgi kavalerid
Baltisaksa teadlased
Sündinud 1885
Surnud 1962